Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5313

3. Jóváhagyási intézkedések 3.1 Jóváhagyások A „jóváhagyás” fogalom sokkal több hivatalos tevékenységre utal a tanusítás tárgyára vonatkozó állami szerepvállalásban, mint azt az „elfogadás” fogalom teszi. Egyes államok megkövetelik, hogy a Polgári Légiközlekedési Hatóság (CAA) igazgatója, vagy egy kijelölt alacsonyabb beosztású CAA hivatalnok bocsásson ki egy hivatalos okmányt minden egyes elvégzett „jóváhagyási” tevékenységre. Egyes államok megengedik különféle okiratok kibocsátását a jóváhagyás bizonyítékaként. A jóváhagyó okirat és az abban meghivatkozott tárgy a hivatalnokra ruházott hatáskörtől fog függeni. Az ilyen államokban a rutin jóváhagyások aláírásának jogát, mint például a járató minimális berendezéseinek jegyzéke egy meghatározott légijárműre, a műszaki ellenőrökre bízzák. Normál esetben az összetettebb vagy jelentős jóváhagyások kibocsátása magasabb színtű hivatalos személyek feladata. 3.2 Légijármű üzembentartási engedély (AOC) 3.2.1 A 6. Annex, III. rész, 2.2.1 alpontja által előírtak szerint az AOC egy hivatalos okmány, amely a 2.2.1.6 alpont követelményeinek megfelelően legalább a következőket tartalmazza:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes